|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o općinskim porezima Općine Gornja Rijeka** |
| **OPĆINA GORNJA RIJEKA** |
| **Početak savjetovanja****20. ožujka 2017.** | **Završetak savjetovanja** **27. ožujka 2017.** |

RAZLOG DONOŠENJA

|  |
| --- |
| Dana 6. prosinca 2016.godine Hrvatski sabor donio je Zakon o lokalnim porezima koji je objavljen u „Narodnim novinama“ broj 115/16.( u daljnjem tekstu:Zakon ), a koji je stupio na snagu l. siječnja 2017. godine, osim odredbi članaka 30.- 40. i članaka 50. i 51. koji stupanju na snagu l. siječnja 2018.godine.Članak 1. Zakona o lokalnim porezima propisuje da se istim utvrđuje sustav utvrđivanja i naplate lokalnih poreza kao izvora financiranja jedinica lokalne i područne (regionalne) samouprave.Člankom 20. stavkom l. propisani su porezi koje mogu uvesti jedinice lokalne samouprave i to: l. prirez porezu na dohodak 2. porez na potrošnju 3. porez na kuće za odmor4. porez na korištenje javnih površina. Temeljem navedeno članka Općina Gornja Rijeka je u članku 2. predložene Odluke o općinskim porezima Općine Gornja Rijeka propisala slijedeće : „Općini pripadaju sljedeći porezi: Porez na potrošnju, Porez na kuće za odmor, Porez na korištenje javnih površina, Porez na nekretnine.“.U odnosu na do sada važeću Odluku o općinskim porezima nema više poreza na tvrtku. Članak 20. stavak 2. istog Zakona propisuje „Jedinice lokalne samouprave dužne su uvesti i naplaćivati porez na nekretnine.“ Obzirom da odredbe Zakona koje uređuju porez na nekretnine od članka 30. do članka 40. stupaju na snagu l. siječnja 2018. godine isto će se propisati posebnom Odlukom Općinskog vijeća Općine Gornja Rijeka. |

Pozivamo predstavnike zainteresirane javnosti da najkasnije do 27. ožujka 2017. godine dostave svoje komentare na Nacrt Odluke o općinskim porezima Općine Gornja Rijeka putem OBRASCA za savjetovanja na e-mail: opcina-gornja-rijeka@kc.t-com.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Odluke o ugostiteljskoj djelatnosti na području Općine Gornja Rijeka.